Μαργαρίτα-Μαρία Αλακόκ

Η Μαργαρίτα-Μαρία Αλακόκ (, 1647-1690) είναι Αγία της Ρωμαιοκαθολικής Εκκλησίας.

Βιογραφία
Η Μαργαρίτα-Μαρία γεννήθηκε στις 22 Ιουλίου το 1647 στη Βερόβρ (Verosvres) της Βουργουνδίας. Πέθανε στις 17 Οκτωβρίου το 1690 στη Μονή του Paray le MonyalΑνώνυμος, «Μαρία-Μαργαρίτα Αλακόκ»,Θρησκευτική και Ηθική Εγκυκλοπαίδεια,τομ.1 (1964),στ.3St. Margaret Mary Alacoque Ήταν το πέμπτο από τα συνολικά επτά παιδιά ενός πλούσιου συμβολαιογράφου. Ο πατέρας της πέθανε από πνευμονία όταν εκείνη ήταν οκτώ ετών.SAINT MARGARET MARY ALACOQUE Apostle and Messenger of the Love of the Sacred Heart  Η μνήμη της εορτάζεται στις 17 Οκτωβρίου.

Από την περίοδο κιόλας που ήταν δόκιμη μοναχή διακρίθηκε για τις ασκητικές της επιδόσεις, ενώ της αποδίδονται από τους συγχρόνους της και οράματα. Όμως δεν έλειψαν και οι σύγχρονοί της αμφισβητίες των οραμάτων ,κατηγορώντας την για υποκρισία.

Η λατρεία της Ιεράς Καρδιάς του Ιησού
Με το όνομά της συνδέεται η καθιέρωση της ειδικής εορτής προς τιμήν της Ιεράς Καρδίας του Ιησού.thumb|300px|Ζωγραφική τοιχογραφία που αναπαριστά τον  Ιησού ο οποίος εμφανίζεται στην Αγία Μαργαρίτα Μαρία, Εκκλησία του San Michele, στην Κορτεμίλια, στην Ιταλία.
Συγκεκριμένα σε οράματα που της αποδίδονται μεταξύ Δεκεμβρίου 1673 και Ιουνίου 1675, ο Ιησούς της εμφανίστηκε δείχνοντάς της την καρδιά του. Η Αλακόκ χρησιμοποίησε για πρώτη φορά την έκφραση Ιερά Καρδία, και με το σύμβολο της καρδιάς θέλησε να αποδώσει μαζί τόσο την αγάπη του Θεού προς τον άνθρωπο, όσο  και τη δωρεά χάρη στην οποία η αγάπη αυτή γίνεται και αγάπη του ανθρώπου.Η ευλάβεια στην Ιερά Καρδία του Ιησού   Εκείνη είχε δει προηγουμένως τις σχετικές νεοφανείς εικόνες με το θέμα αυτό της Ιεράς Καρδιάς του Ιησού, οι οποίες είχαν αρχίσει να διαδίδονται στα λαϊκά στρώματα,  και είχε αρχίσει να εμβαθύνει σε αυτές. Αποτέλεσμα αυτών των εμβαθύνσεων ήταν τα οράματά της.Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972,σελ.50

 Η υποσχέσεις που δόθηκαν στη Μαργαρίτα Μαρία από τον Ιησού 
Η Αλακοκ ανέφερε ότι στις εμφανίσεις Του ο Ιησούς υποσχέθηκε συγκεκριμένες ευλογίες σε όσους τηρούν την ευλάβεια προς την Ιερά Καρδιά Του. Η τελευταία υπόσχεση, γνωστή και ως «Μεγάλη Υπόσχεση», αφορά την τελική μετάνοια σε όσους τηρούν την ευλάβεια των Πρώτων Παρασκευών.

 Θα τους δώσω όλες τις ευεργεσίες που χρειάζονται για την κατάστασή τους.
 Θα προσφέρω ειρήνη στις οικογένειές τους.
 Θα τους παρηγορήσω σε κάθε τους δοκιμασία.
 Θα είμαι καταφύγιό τους στη ζωή και ιδίως στον θάνατο.
 Θα ευλογώ πλουσιοπάροχα όλες τις προσπάθειες τους.
 Οι αμαρτωλοί θα βρουν στην καρδιά μου την πηγή και τον απέραντο ωκεανό της ευσπλαχνίας.
 Οι χλιαρές ψυχές θα γίνουν θερμές.
 Οι θερμές ψυχές θα φτάσουν γρήγορα σε μεγάλη τελειότητα.
 Θα ευλογώ τους τόπους όπου θα εκτίθεται και θα τιμάται η εικόνα της Ιεράς Καρδιάς μου.
 Θα δώσω στους ιερείς τη δύναμη να αγγίζουν τις πιο σκληρές καρδιές.
 Όσοι διαδίδουν αυτή την αφοσίωση θα έχουν τα ονόματά τους γραμμένα αιώνια στην καρδιά μου.
 Στο υπερβάλλον της ευσπλαχνίας της καρδιάς μου, υπόσχομαι ότι η παντοδύναμη αγάπη μου θα χορηγήσει σε όλους όσους δέχονται τη Θεία Κοινωνία την πρώτη Παρασκευή, για εννέα συνεχόμενους μήνες, τη χάρη της τελικής μετάνοιας· δεν θα πεθάνουν με την δυσαρέσκειά μου ούτε χωρίς τα μυστήρια· και η καρδιά μου θα είναι ασφαλές καταφύγιο σε εκείνη την τελευταία ώρα.

Συγγραφικό έργο
Μας έχουν σωθεί η Αυτοβιογραφία της, τα Απομνημονεύματά της, οδηγίες προς νέους μοναχούς, προσευχές, ύμνοι και σημαντικό μέρος της αλληλογραφίας της.

 Παραπομπές 

Πηγές
St. Margaret Mary Alacoque
SAINT MARGARET MARY ALACOQUE Apostle and Messenger of the Love of the Sacred Heart
Ανώνυμος, «Μαρία-Μαργαρίτα Αλακόκ»,Θρησκευτική και Ηθική Εγκυκλοπαίδεια,τομ.2 (1963),στ.3-4
Η ευλάβεια στην Ιερά Καρδία του Ιησού  
Κωνσταντίνος Καλοκύρης, Η Θεοτόκος εις την εικονογραφίαν ανατολής και δύσεως, εκδ.Πατριαρχικόν Ίδρυμα Πατερικών Μελετών, Θεσσαλονίκη, 1972

Εξωτερικοί σύνδεσμοι


Μαρια-Μαργαριτα Αλακοκ